ismael+Cabezudo

Ismael Cabezudo, Mataró, 1973 Viu a Arenys de Munt. Treballa a Mataró

Llicenciat en Belles Arts per la Universitat de Barcelona en l'especialitat de Pintura. Ha ampliat els seus estudis participant en diferents cursos dels Juliols de la UB i workshop's a Can Xalant dels que cal destacar els realitzats amb René Francisco i amb Rogelio López Cuenca. També ha cursat estudis d'interiorisme a l'Escola d'Art Pau Gargallo de Badalona i, des de l'any 1999, és alumne del Taller de Gravat que organitza el PMC sota la direcció tècnica de Jordi Rosés i Pilar Lloret.

Actualment és professor del Batxillerat d'Arts de l'Escola Pia Santa Anna de Mataró. Fruit d’aquesta relació professional, ha dut a terme tasques curatorials i de creació de projectes d’entre els que cal destacar: **//Efimèr-ide. Tal dia com ahir//** (2005), **SÓC / COS** (2007) **//Rastres//** (2008) i **//In Corpore//** (2008). Pel que fa a l'ús de les TIC, és autor i gestor del bloc SOMGENTBATART i de LA BOMBETA ENCESA. També és el creador del wiki TERÀPIES DE XOC.

Realitza la seva primera exposició individual a la galeria **Diàlegs** de Mataró sota el títol //Trànsits//, a la qual segueixen una mostra a la **galeria 37º** de Barcelona i una altra a l'**Arcàdia Cafè Cultural** de Mataró. Ha participat en exposicions col·lectives a Argentona, Canet de Mar, el Vendrell, Sant Joan Despí, Cornellà, Barcelona, Mataró i recertment a Ceret. L'any 2004 és seleccionat per participar en una mostra selectiva organitzada per l'Associació Sant Lluc per l'Art. Ha estat seleccionat en diverses edicions de la Mostra d'Art Jove de Mataró. També ha participat en algunes edicions de les mostres del carrer de Sant Pere més Alt i a les col·lectives del Taller de Gravat organitzades pel PMC. El seu últim treball ha estat el workshop //El viatge digital. Resseguint-me//. Un treball realitzat amb 17 participants i que s'ha clos en una exposició al Centre d'Art **Ca l'Arenas** de Mataró. En els seus projectes més propers hi ha la participació en una mostra col·lectiva de 99 artistes del Maresme i la col·laboració en el projecte EL REVÉS DE LA TRAMA de Rogelio López Cuenca www.mapademataro.net